UBERA ARANZETA (EH Bildu, 2018-06-07):
Egun on berriro.
Beno, gaurko kasua, Luis Briñas Santutxuko ikastetxeko kasua, adibide garbi bat da ikusteko zer gertatzen ari den Hezkuntza Sailak burutzen dituen obretan.
Zer gertatzen da? Ba obrak Hezkuntza Sailak burutzen dituela ikastetxeko komunitatearekin adostu gabe. Zer gertatzen da? Ikastetxeko komunitatearen beharrak ez direla kontutan hartzen nahiz eta komunitateak helarazi Hezkuntza Sailari. Zer gertatzen da? Behar besteko planifikaziorik gabe egiten direla gauzak ondo egin beharrean hasieratik, ez. Lehenengo egiten da gauza bat, gero beste bat eta dena horrela da eta hori guztia obra berean.
Eta galdera da: Hori diru publikoaren kudeaketa ona da? Hori kudeatzaile onaren labela da? Ba ez. Hori da diru publikoarekin egin behar ez denaren eredu bat.
Obren kalitatea ere zalantzagarria da. Obrak ez dira behar bezala bukatzen eta gero, ondorioz, zer gertatzen zaigu? Ba inork ez dituela obra bukatzen denean dagozkion ardurak bere egiten. Eta guzti hau gertatzen da eta gehiago gertatzen da Hezkuntza Sailak burutzen dituen edo sustatzen dituen obretan.
Gaur hizpide dugun gaia aspalditik Hezkuntza Batzordean bueltaka dago. Bueltaka dago 2017ko ekainaren 2an legez besteko proposamen bat aurkeztu genuen Podemos eta guk, 2017ko ekainaren 28an gurekin egon ziren batzordean Luis Briñas Santutxuko eskolako Aterpe batzordeko kideak. Ordutik noizbehinka batzorde horretatik jarraipena egiten digute eta jakinarazpenak igortzen dizkigute.
Gure taldeak ere eskatu du bisita bat ikastetxera bertatik bertara ikusteko zer gertatzen den. Erraza da batzordean egotea eta eztabaidatzea baina gauzak ikusi behar dira, kontrastatu behar dira. Eta sailburuari ere galdera batzuk egin dizkiogu eta erantzuna...
...erraza da batzordean egotea eta eztabaidatzea. Baina gauzak ikusi behar dira, kontrastatu behar dira, eta sailburuari ere galdera batzuk egin dizkiogu, eta erantzuna atzo iritsi zen.
Kuriosoa da, galdera batzuen erantzunak, gainera, euskaraz eta gazteleraz, erantzunak ez dira berberak, hasteko.
Begira, gure erdibidekoan gaur, Alderdi Popularrak, Podemos eta guk adostu dugun erdibidekoan, eskatzen duguna da obraren arrera egitea iraila baino lehenago.
Erantzunean, atzo iritsi zen erantzunean, esaten digute dagoeneko gauzatu dela obra arrera egiteko ekitaldi formala. Ez dakigu horrek zer esan nahi duen. Ekitaldi formala egin dela, ez dakit esan nahi duen obraren arrera egin dela, ez dakit.
Gero, segurtasunaz galdetzen diogunean, eta akatsetaz eta galdetzen diogunean ere, ba erantzuna ez da argia. Eta euskarazko eta gaztelerazko erantzuna ez da berbera, eta garbi ikusten da, obran dauden akatsak eta behin eta berriro mahai gainean jarri dizkigutenak, ba Hezkuntza Sailak ez dituela errekonozitzen.
Zer gehiago? Por cierto, zeren hau ez da bakarrik Luis Briñas, Santutxun gertatzen dena, zeren Gobernu honek azaldu beharko digu egunen batetan, egunen batetan azaldu beharko digu zer gertatzen den patio estaliekin, zer gertatzen den ihesgarritasunarekin, zer gertatzen den gimnasioekin.
Zergatik diot hau? Ikusten ari garelako, behin eta berriro, obra berriak egiten direnean patio estaliak ez direla egiten.
Bestetik, hainbat ikastetxeetan izugarrizko beharrak daudela patio estalietarako eta ez zaiela horiei erantzuten, nahiz eta aurten diru lerro bat jaso aurrekontuetan, behin eta berriro galdetu diogu Gobernuari nola banatuko duen diru lerro hori, nola kudeatuko duen eta oraindik ez daukagu erantzunik.
Gero, bestetik, eta hori begiratu zenbat euri egiten duen herri honetan. Hainbat tokitan ez daukate espazio estaliak, ez dituzte, ez dituzte.
Beste kontu bat, izugarrizko garrantzia ematen diogu jarduera fisikoari, heziketa fisikoari, ohitura osasuntsuak eskuratzeko hezkuntzari, eta gero, gimnasioak falta dira, jarduera fisikoa egiteko espazioak falta dira, eta ez da puntuala, eta ez da salbuespena, ez, hainbat tokitan dago gabezia hori. Eta bestela, hasi ikastetxeak bisitatzen.
Eta gero, egiten dugu kirol pista bat, eta egiten dugu aldagela barik eta komun barik? Zein planifikazio da hori? Zein arkitekto ditugu? Zein arduradun ditugu?
Gutxienez, beharrak helarazten digutenei entzun, badakigu dena ezin dela asebete, badakigu dena ezin dela erantzun, baina iruditzen zaigu gauza batzuk minimoak direla eta zentzuzkoak direla. Eta gauza zentzuzkoak, arrazoizkoak eta minimoak, bete. Zeren gero diru gehiago kostatzen zaizkigu.
Gero berriro beste obra bat egin behar dugu. Horrek, prozesu guztiak suposatzen duen guztiarekin, eta gero, gainera, esango duzue, kudeatzaile onaren labela. Ba ez, ez duzue. Irudia besterik ez da.
Beraz, egunen batean, ea patxadaz, gauza guzti hauetaz hitz egiten dugun eta beno, argitzen diguzuen. Agerraldi bat eskatu dugu horretarako.
Ikusten duguna da ba hitz polit asko, baina gero azkenean ekintza eta neurri gutxi, eta espero dugu, gaurko eztabaida baliagarria izatea, behin-betiko auzi honi konponbidea emateko eta konponduta uzteko, zeren gure lana da proposamenak egitea, jarraipena egitea. Baina ikastetxe bateko batzorde bat horrela ibili behar da? Nekagarria da.
Beraz, espero dezagun gaurko eztabaidak balio izatea definitiboki auzi honi konponbidea emateko. Gainera, bisita bat daukagu eskatuta, bisita horretan edukiko dugu aukera kontrastatzeko horrela den.
Eta beno, pozten gara lortutako erdibidekoa eta espero dezagun ere Gobernua sostengatzen duten alderdiak ere babestea.
Eskerrik asko.